CELEX: C2005/132/24
Language: et
Date: 2005-05-28 00:00:00
Title: Kohtuasi C-109/05: Euroopa Ühenduste Komisjoni 3. märtsi 2005. aasta hagi Austria Vabariigi vastu

28.5.2005   
            
            
               ET
            
            
               Euroopa Liidu Teataja
            
            
               C 132/12
            
         Euroopa Ühenduste Komisjoni 3. märtsi 2005. aasta hagi Austria Vabariigi vastu
   (Kohtuasi C-109/05)
   (2005/C 132/24)
   Kohtumenetluse keel: saksa
   Euroopa Ühenduste Komisjon esitas 3. märtsil 2005 Euroopa Ühenduste Kohtule hagi Austria Vabariigi vastu. Hageja esindajad on Minas Konstantinidis ja Bernhard Schima, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1.
            
            
               tuvastada, et kuna Austria Vabariik on kasutuselt kõrvaldatud sõidukite jäätmete vältimist, kogumist ja käitlemist käsitleva määruse § 5 lõikes 1 piiranud tasuta tagasivõtmise kohustust selliselt, et see puudutab ainult:
               
                           (1)
                        
                        
                           kasutuselt kõrvaldatud sõidukite neid marke, mis on toodud turule olemasolevate tootjate ja importijate poolt, ja
                        
                     
                           (2)
                        
                        
                           Austrias registreeritud sõidukeid,
                        
                     siis on Austria Vabariik rikkunud Euroopa Parlamendi ja nõukogu 18. septembri 2000. aasta direktiivi 2000/53/EÜ (1) kasutuselt kõrvaldatud sõidukite kohta artiklist 5 tulenevaid kohustusi;
            
         
               2.
            
            
               jätta kohtukulud Austria Vabariigi kanda.
            
         Õiguslikud alused ja peamised argumendid:
   Austria Vabariigi määrus kasutuselt kõrvaldatud sõidukite kohta, mille kohaselt tootja või importija on kohustatud tasuta tagasi võtma seda marki kasutuselt kõrvaldatud sõidukid, mille nad on turule toonud ja mis on registreeritud Austrias, kujutab endast Euroopa Parlamendi ja nõukogu 18. septembri 2000. aasta direktiivi 2000/53/EÜ artikli 5 rikkumist.
   Direktiivi kohustab liikmesriike sisse seadma kasutuselt kõrvaldatud sõidukite kogumissüsteemi selliselt, et kõik kasutuselt kõrvaldatud sõidukid sõltumata nende margist võetakse tagasi, ning sätestab kohustuse võtta kasutuselt kõrvaldatud sõidukid tasuta tagasi. Austria õigusnormidega ei saavutata kõnealust eesmärki, kuna selles sisaldub kaks piirangut: tagasivõtmise kohustus on piiratud markidega, mille on asjaomane tootja või importija turule toonud, ja Austrias registreeritud sõidukitega.
   Komisjon ei saa nõustuda Austria Vabariigi seisukohaga, et siseriikliku registreerimise alusel vahe tegemine on kohaselt põhjendatud, kuna üksnes nii saab vältida seda, et tagasivõtmise kohustus põhjustaks üksikutele tootjatele ülemäärast koormust. Ta väidab seevastu, et isegi kui praktikas selguks, et kõnealuses liikmesriigis registreerimata sõidukite tasuta tagasivõtmine viiks ülemäärase koormuse põhjustamiseni üksikutele tootjatele või importijatele või ka kogumiskohtadele, tuleb seda arvestada direktiivi artikli 5 lõike 4 neljanda lõigu kohases menetluses. Nimetatud sätte kohaselt kontrollib komisjon korrapäraselt tasuta tagasivõtmise kohustuse täitmist tagamaks, see ei kutsuks esile konkurentsimoonutusi turul.
   
      (1)  EÜT L 269, 21.10.2000, lk 34.